Titjib fil-ksib edukattiv u kompetenzi ewlenin: Il-Konklużjonijiet tal-Kunsill fuq ir-rwol tal-edukazzjoni u t-taħriġ fit-twettiq tal-istrateġija 'Ewropa 2020' (2011b) jenfasizza r-rwol fundamentali ta' edukazzjoni u taħriġ fil-ksib ta' objettivi ta' żvilupp serju, sostenibbli u inklużiv billi jsostni ċittadini bil-ħiliet u l-kompetenzi meħtieġa fl-ekonomija Ewropea u s-soċjetà Ewropea u jgħinuhom jippromwovu koeżjoni soċjali u inklużjoni. Inneħħu l-ostakli esperjenzjati mit-tgħalliema b'diżabiltà: Ħafna pajjiżi u l-UE nnifisha ffirmat u rratifikat il-Konvenzjoni tad-Drittijiet ta' Persuni b'Diżabiltà, 2006 (UNCRPD) u l-Protokol Opzjonali u dan qiegħed jgħin biex ikun hemm il-bidla. B'mod partikolari, Artiklu 24 jistqarr li l-edukazzjoni inklużiva tipprovdi l-aħjar ambjent edukattiv għal tfal b'diżabiltà u tgħin biex jingħelbu l-ostaklu u jiġu ċċalinġjati l-istereotipi. Il-UNCRPD jistqarr il-ħtieġa li jiġu mħarrġa l-għalliema kollha biex jgħallmu fi klassijiet inklużivi u jisħaq fuq l-importanza ta' titjib fl-edukazzjoni tal-għalliema fil-modi mqassra mill-Edukazzjoni tal-Ministri fis-snin riċenti (2007, 2008, 2009b). Il-proġett TE41 jipprovdi aktar sostenn għal azzjonijiet ta' dan it-tip. 1 Il-proġett tal-Agency ta' Edukazzjoni għal Għalliema għal Skop ta' Inklużjoni (TE4I) Fl-2009, l-Agency bdiet proġett ta' tliet snin biex tinvestiga kif għalliema mainstream ikunu mħejjija permezz ta' taħriġ inizjali biex ikunu 'inklużivi'. Il-proġett involva ħamsa u ħamsin espert minn 25 pajjiż2, li kienu jinkludu policy makers responsabbli għall-edukazzjoni tal-għalliema u edukazzjoni inklużiva u kif ukoll kemm għalliema ġenerali u speċjalisti. Ir-rakkomandazzjonijet tal-proġett jagħfsu fuq il-ħtieġa ta' 'commonalities' bejn il-policy u l-prattika għall-edukazzjoni tal-għalliema għal skop ta' inklużjoni fil-pajjiżi parteċipanti; fuq l-istudji tal-policy u l-letteratura prodotti bħala parti mill-proġett; u l-informazzjoni miġbura minn medda wiesgħa ta' stakeholders f'14-il żjara ta' pajjiżi għal skop ta' studju. Barra mir-rapport tal-proġett, aspett importanti huwa l-Profil ta' Għalliema Inklużivi, li jitkellem dwar il-kompetenzi meħtieġa minn għalliema effettivi u inklużivi. Tagħrif miksub minn proġetti u rakkomandazzjonijiet L-edukazzjoni tal-għalliema fl-Ewropa tinħtieġ li tkun aktar żviluppata jekk trid effettivament tipprepara lill-għallimea biex ilaħħqu mal-ħtiġijiet ta' tgħalliema diversi fil-klassi. It-tagħrif miksub mill-proġett TE41 isostni l-beżgħat ewlenin li nsibu fil-livell ta' policy Ewropea u jindika b'mod ċar il-ħtieġa ta': - Żvilupp ta' ingaġġ aktar effettiv u proċessi ta' għażla; - Titjib fis-sistemi tal-edukazzjoni tal-għalliema li jinkludu edukazzjoni ta' għalliema inizjali, induzzjoni, monitoraġġ u żvilupp professjonali kontinwu; - Tisħiħ tal-professjoni u assigurar ta' kwalità ta' edukaturi ta' għalliema; - Titjib fil-leadership tal-iskejjel. L-aktar importanti, it-tagħrif miksub mill-proġett TE41 jitkellem dwar il-ħtieġa ta' titjib fil-kompetenzi tal-għalliema u l-promozzjoni ta' valuri u attitudnijiet professjonali. Erba' valuri ewlenin relatati mat-tagħlim u t-tgħallim kienu identifikati fil-proġett bħala l-bażi tal-kompetenzi għall-għalliema li jaħdmu fl-edukazzjoni inklużiva: 1 Aktar informazzjoni tinkiseb minn: http://www.european-agency.org/agency-projects/teacher-education-for-inclusion 2 L-Awstrija, il-Belġju, (il-kommunitajiet li jitkellmu bil-Fjammin u bil-Franċiż), Ċipru, id-Dannimarka, l-Estonja, il-Fillandja, Franza, il-Ġermanja, l-Isvezja, l-Iżlanda, il-Latvja, il-Litwanja, il-Lussemburgu, Malta, in-Norveġja, l-Olanda, il-Polonja, il-Portugal, ir-Repubblika Ċeka, is-Slovenja, Spanja, l-Isvizzera, ir-Renju Unit (l-Ingilterra, l-Irlanda ta' Fuq, l-Iskozja u Wales), l-Ungerija European Agency for Development in Special Needs Education www.european-agency.org Il-valorizzazzjoni tad-diversità tal-istudenti: id-differenza bejn l-istudenti tintqies bħala riżorsa u vantaġġ għall-edukazzjoni; Is-sostenn tat-tgħalliema kollha: l-għalliema jkollhom aspettazzjonijiet għolja għal skop ta' ksib mit-tgħalliema kollha; Il-ħidma ma' oħrajn: kollaborazzjoni u xogħol f'tim huma approċji essenzjali għall-għalliema kollha; L-iżvilupp professjonali personali kontinwu: it-tagħlim huwa attività ta' tgħallim u l-għalliema jridu jaċċettaw ir-responsabiltà għat-tgħallim-tul-il-ħajja tagħhom. Għadd ta' rakkomandazzjonijiet joħorġu mill-istudji tal-proġett. Dawn huma diretti lejn il-professjonisti li jaħdmu fl-edukazzjoni tal-għalliema, kif ukoll bħala policy makers li jkollhom jipprovdu qafas ta' policy koerenti biex jimmaniġġjaw l-bidla sistematika usa' neċessarja biex timpatta fuq l-edukazzjoni ta' għalliema għall-inklużjoni. Ingaġġ u ritenzjoni: Approċji effettivi biex jintjieb l-ingaġġ tal-kandidati tal-għalliema u tiżdied ir-rata ta' ritenzjoni għandha tiġi esplorata flimkien ma' modi biex jiżdied in-numru ta' għalliema minn ambjenti diversi u b'diżabilitajiet. Evidenza ta' effettività ta' edukazzjoni tal-għalliema: Trid issir riċerka fuq l-effettività ta' rotot differenti fit-tagħlim u l-organizzazzjoni tal-kors, il-konenut u l-pedagoġija biex jiġu żviluppati bl-aħjar mod il-kompetenzi tal-għalliema biex jintlaħqu l-ħtiġijiet diversi tat-tgħalliema kollha. Professjonalizzazzjoni tal-edukaturi tal-għalliema: Il-'professjoni' tal-edukaturi tal-għalliema jinħtieġ li tiġi żviluppata aktar b'titjib fl-ingaġġ, l-induzzjoni u l-iżvilupp professjonali kontinwu. Il-profil ta' edukaturi ta' għalliema f'Istituzzjonijiet Edukattivi Ogħla (HEIs) u l-istaff tal-iskola b'din ir-responsabiltà għandha titqajjem b'li jiġu appuntati kandidati bil-kwalifiki u l-expertise approprijat. Aktar xogħol għandu jiżviluppa proċess ta' induzzjoni formali u jiġu esplorati modi biex isostnu esperjenzi riċenti u relevanti għal staff li jkun ibbażat fil-kulleġġ. Kollaborazzjoni bejn l-iskejjel u l-HEIs: Bħala parti mill-korstijjiet tal-ITE, il-prattika tat-tagħlim għandha tiġi sostnuta b'fehim ċar li jsostni l-aspetti teoretiċi biex jiġi assigurat li l-prattika ma tiffukax biss fuq il-ħiliet li jistgħu jiġu osservati u mkejla bl-aktar mod sempliċi. L-istituzzjonijiet tal-iskejjel u tal-għalliema għandhom jaħdmu flimkien biex jassiguraw mudelli tajbin ta' prattika fl-iskejjel u placements approprji fil-prattika tat-tagħlim. Riforma sistematika aktar wiesgħa: L-edukazzjoni tal-għalliema ma tistax taħdem f'iżolament. Ir-'riforma tas-sistema kollha' meħtieġa biex issostni l-bidla tinħtieġ impenn u tmexxija b'saħħitha mill-policy makers fis-setturi kollha u l-medda kollha tal-istakeholders fl-edukazzjoni. Xogħol ieħor għandu jiffoka fuq l-iżvilupp ta' policy bejn is-setturi u prattika multiaġenzjali fil-livelli kollha biex issostni edukazzjoni inklużiva bħala parti ewlenija ta' soċjetà aktar inklużiva. Kjarifikazzjoni tal-lingwa li tintuża meta nirreferu għal inklużjoni u diversità: Il-kategorizzazzjoni u l-illejbiljar jirriinforza l-paraguni, jibni l-ġerarkija u jista' jillimita l-aspettazzjonijiet u, bħala riżultat, it-tgħallim. Ir-riforma fil-policy għandha ssostni lill-għalliema kollha u l-professjonisti ewlenin biex jiżviluppaw fehim ċar dwar l-premessi ewlenin asoċjati ma' u l-implikazzjonijiet ta' użu ta' terminoloġija differenti. Oqsma għal skop ta' żvilupp aktar ta' policy L-iżviluppi ta' edukazzjoni ta' għalliema għal skop ta' inklużjoni huma evidenti mal-Ewropa. Madankollu hemm bżonn ta' għadd ta' aspetti ta' policy ewlenija li jinħtieġu aktar studju jekk l-għalliema kollha għandhom ikunu mħejjija permezz ta' edukazzjoni ta' għalliema inizjali biex ilaħħqu mad-diversità tal-ħtiġijiet tat-tgħalliema f'ambjenti inklużivi. Fl-ikkunsidrar ta' prijoritajiet f'livell ta' policy flimkien ma' tagħrif miksub mill-proġett TE41 il-benefiċċji ta' aktar ħidma f'dan il-qasam huma ċari. Dawn l-erba' oqsma jistgħu jiġu identifikati bħala li jinħtieġu attenzjoni partikolari f'xogħol tal-ġejjieni u żvilupp ta' policy. European Agency for Development in Special Needs Education www.european-agency.org Korsijiet ta' ITE segwiti minn approċju ta' mudell imwaħħad: aspetti ta' inklużjoni u diversità huma parti integrali ta' kontenut fil-programmi ta' ITE għall-għalliema kollha – indipendentement mill-medda tal-età jew is-suġġetti li jkunu jridu jgħallmu. Kontinwu ta' opportunitajiet ta' żvilupp professjonali fuq aspetti diversi jkunu aċċessibbli mill-għalliema kollha u mil-leaders tal-iskejjel: wara stħarriġ f'dawn l-aspetti tal-ITE u l-proviżjoni ta' medda ta' esperjenzi relevanti, l-għalliema għandhom ikunu kapaċi li jsegwu oqsma speċifiċi f'aktar profondità fil-karrieri tagħhom. Opportunitajiet ta' żvilupp professjonali fuq aspetti diversi jinkisbu mill-edukaturi tal-għalliema kollha: L-edukaturi tal-għalliema, għandhom dejjem aktar, ikunu appuntati, għax ikollhom għerf-għarfien u esperjenzi f'ambjenti inklużivi. Ir-riċerka u l-opportunitajiet ta' żvilupp għandhom ikunu aċċessibbli mill-edukaturi tal-għalliema kollha biex titħeġġeġ il-kollaborazzjoni bejn il-fakultajiet u jikkontribwixxu lejn approċju ta' 'istituzzjoni sħiħa' għad-diversità. Id-data fuq l-ingaġġ u r-ritenzjoni tal-għalliema b'mod partikolari data relatata mar-rappreżentazzjoni tal-għalliema minn gruppi minoritarji, tiġi miġbura: Data ta' dan it-tip għandha tiġi analizzata u użata biex tinforma d-deċiżjonijiet ta' policy-making bil-għan li jiġi assigurat li l-workforce tal-għalliema hija rappreżentattiva tal-popolazzjoni bħala xi ħaġa sħiħa. Kummenti tal-għeluq Il-benefiċċji ta' inklużjoni dejjem tiżdied, marbuta ma' prijoritajiet oħra bħalma huma l-ġustizzja soċjali u l-koeżjoni ta' kommunità, huma fit-tul. Barra minn hekk, investiment fl-edukazzjoni tal-edukazzjoni bikrija u sistema dejjem tiżdied ta' edukazzjoni inklużiva għandha ċ-ċans li tirrappreżenta l-użu l-aktar effettiv ta' riżorsi. Il-viżjoni ta' sistema edukattiva ekwa tinħtieġ li l-għalliema jkunu mgħammra bil-kompetenzi meħtieġa biex ilaħħqu mal-ħtiġijiet diversi u huwa ttamat li x-xogħol ta' dan il-proġett tal-Agency ikun jista' jipprovdi xi ideat u ispirazzjoni biex jitkompla l-vjaġġ li jipprovdi edukazzjoni ta' kwalità għat-tgħalliema kollha.